SUID-AFRIKAANSE RADIOLIGA NUUS VIR SONDAG 5 SEPTEMBER 
2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en (08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


In die nuus vandag; 

DIE VROEË OGGEND KOFFIE NAELLOOP OP 8 SEPTEMBER 

DIE SARL NASIONALE VELDDAG VOLGENDE NAWEEK 

en 

MEER OOR DIE TIPE GOEDKEURINGS KONSEP REGULASIES 

Bly ingeskakel vir meer inligting oor hierdie en ander interessante nuusitems. 
DIE VROEË OGGEND KOFFIE NAELLOOP 


Die tweede been van die Vroeë Oggend Koffie Naelloop duur van 03:00 tot 05:00 
UTC (05:00 tot 07:00 SAT) op Woensdag 8 September 2021 met foon aktiwiteit 
op 80 meter. Die uitruiling is jou roepsein, 'n realistiese RS verslag en jou 
ouderdom. 'n SO met `n pensioenaris tel 2 punte en 'n SO met `n nie- 
pensioenaris tel 1 punt. Logstate in MS Excel-formaat moet ingedien word teen 
23:59 SAT op Maandag 13 September 2021 per e-pos aan zs3vdk@webmail.co.za. 
Vind die reëls op bladsy 81 van die Blou Boek. 


2021 ARRL HANDBOEK EN ANTENNA BOEK NOU BESKIKBAAR 


Die SA Amateur Radio Ontwikkelingstrust aanlyn boekwinkel het die 2021 
ARRL Handboek in sagte-omslag formaat in voorraad, sowel as `n weergawe 
in ses volumes. Die nuwe Antenna Boek is beskikbaar in `n boks formaat. 
Die ander nuweling is die RSGB Sagteware Ontwerpte Radio boek. Besoek 
www.amateurradio.org.za vir bestellings en meer inligting oor die boeke. 


DIE SARL NASIONALE VELDDAG 


Die tweede been van die SARL Nasionale Velddag duur van 08:00 UTC (10:00 
SAT) op Saterdag 11 September tot 06:00 UTC (08:00 SAT) op Sondag 12 
September 2021. Die doel van die Velddag is om soveel as moontlik stasies in 
Suider-Afrika op al die HF amateur bande (uitgesluit die 60, 30, 17 en 12 m 
bande) te werk. Foon, GG en enige digitale modus wat die volledige uitruiling 


kan stuur, kan gebruik word. Die uitruiling is die aantal senders by jou stasie, 
die Velddag-bedryfsklas en jou provinsiale of lands-afkorting. 


Jy kan deelneem as `n veldstasie, multi-operateur; Veldstasie, multi-operateur, 
ORP; Veldstasie, enkel-operateur; Veldstasie, enkel-operateur, @ORP; Ultra-lig 
draagbare stasie; Agtertuin stasie of `n algemene stasie. Logstate in ADIF, 
Cabrillo met `n opsommingsblad of MS Excel-formaat moet teen 23:59 SAT 
op Vrydag 17 September 2021 per e-pos aan zsAbfn@mweb.co.za ingedien word. 
Blaai na bladsy 88 van die Blou Boek vir die reëls. 


Jy luister na nuus uitsending van die Suid-Afrikaanse Radioliga. 
MEER OOR DIE TIPE GOEDKEURINGS KONSEP REGULASIES 


Die SARL het hierdie week meer gesprekke met OKOSA gehad en berei nou ʼn 
verdere reaksie voor op die Konsep Regulasies en die uitslag van die onlangse 
openbare verhoor. 'Tuisgemaakte amateur radio-toerusting sal ingevolge die 
nuwe regulasies geen kennisgewing vereis nie. Die probleem is kommersiële 
toerusting wat nog goedgekeur moet word. OKOSA kom egter tot die konsep 
van self-konformiteit toetsing, wat beteken dat die invoerder `n toets-sertifikaat 
wat deur die vervaardiger verkry is by enige geakkrediteerde toetslaboratorium 
in die land van vervaardiging of elders in die wêreld, kan indien. 'n Soortgelyke 
proses word gevolg in die VSA en Europa. 


Die SARL het ook daarop gewys dat die lang vertragings in die afhandeling 
en publikasie van die Regulasies `n ernstige terugslag vir Suid-Afrikaanse radio 
amateurs is en het versoek dat `n dringende vergadering gereël word om ʼn 
tussentydse oplossing te bespreek. 


KOMPETISIE NUUS 


Die tweede been van die SARL VHE/UHF Digitale kompetisie vind plaas van 
05:00 tot 11:00 UTC op Saterdag 18 en Sondag 19 September. Kry al die reëls 
op bladsy 47 van die Blou Boek. 


Een en dertig logstate is ontvang vir die SARL 40 m Ruitvierkant Naelloop wat 
op 28 Augustus gehou is. Die kontroleproses is aan die gang en die uitslae sal 
in die komende week in HF Happenings 963 gepubliseer word. 


Agt logstate is ontvang vir die SARL HF GG kompetisie wat op Sondag 29 
Augustus gehou is 


Klub uitslae 

1ste die Bloemfontein ARK - 88 punte 
2de die Kaap Radio Groep - 58 punte 
3de die Lichtenburg ARK - 56 punte 
Enkel-operateur Enkel-band 

1ste Eddie Leighton, ZSGBNE - 56 punte 


2de Charles le Roux, ZS1CF - 36 punte 

Enkel-operateur Alle-band 

1ste Jan Botha, ZS4JAN - 88 punte 

2de Ludwig Combrinck, ZS5CN - 68 punte 

3de Celso Moreira, ZSIMYG en Chris de Beer, ZR6C - 58 punte 
KLUB NUUS 


Die Oos-Rand Radioklub snuffel mark word gehou van 09:00 - 12:00 SAT op 
Saterdag 2 Oktober 2021 te Ebenezerweg, Arrowe Park, Benoni. Besprekings 
vir `n tafel of motor kattebak teen R20 kan gedoen word by zs6erb@gmail.com 
of bel ZS6JDY by 064 543 7252 om te bespreek. Worsrolletjies en koeldrank is 
te koop en alle Covid-protokolle sal nagekom word. 


HEF VOORTPLANTING BY DIE DAG EN NAGEWENING 


Hier kom die lente, die tyd van die jaar wanneer die suidelike halfrond uit die 
winter kom en op die HF-bande uitsien na die lente. Terselfdertyd is die ama- 
teurs van die noordelike halfrond klaar met hul HF aktiwiteite vir die somertyd. 
Reg in die middel van hierdie oorgang is September se lente dag en nagewen- 
ing vir die suidelike halfrond en die herfs dag en nagewening vir die noordelike 
halfrond. Watter uitwerking het die dag en nagewening op HF -voortplanting? 
Lees die artikel in HF Happenings 963 wat in die komende week gepubliseer sal 
word. 


HEF VOORTPLANTINGSVOORSPELLING 


Hannes (Coetzee, ZSGBZP, berig dat die verwagte sonaktiwiteitsvlak laag 
tot gematig gaan wees. 'Tans is daar twee sonvlekke sigbaar en daar is `n 
moontlikheid van geringe C-klas sonfakkels. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van agt 
vir die week gebruik. Radio amateurs kan vroegoggend en laatmiddag goeie 
DX openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 

6 en 8 September - Rosh Hashanah 

8 September - die Vroeë Oggend Koffie Naelloop 

11 en 12 September - die SARL Nasionale Velddag en die WAE ESB kompetisie 
13 September - die Wesrand ARK vergadering 

15 September - die SARL 80 m Woensdag Klub naelloop 

15 en 16 September - Yom Kippur 

18 September - die Magalies en Highway ARK vergaderings 


18 en 19 September - die SARL BHF/UHF Digitale kompetisie 
Om die bulletin mee af te sluit, 'n opsomming van ons hoof berig: 
Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, saam 
gestel deur Dennis Green, ZS4BS, geredigeer deur Deon Erwin, ZS17ZL en gelees 
Ed N EN 


Van die Nuusspan, die beste wense vir die week vorentoe. 


